**MEKTEPKE SHEKEMGI HÁM MEKTEP BILIMLENDIRIW MINISTRI QORÍ ESABÍNAN TÁJIRIYBELI PEDAGOG KADRLARDÍ XOSHAMETLEW MAQSETINDE QARAQALPAQ TILI HÁM ÁDEBIYAT PÁNI QÁNIGELERINIŃ BILIM HÁM KÓNLIKPE DÁREJELERIN BAHALAWDÍŃ TEST SÍNAǴÍ SPECIFIKACIYASÍ**

**KIRISIW**

Ózbekstan Respublikası Prezidentiniń “2022 – 2026-jıllarda xalıq bilimlendiriwin rawajlandırıw boyınsha milliy baǵdarlamanı tastıyıqlaw haqqında” 2022-jıl 11-maydaǵı PF-134-san [Pármanı](https://lex.uz/uz/docs/-6008663)orınlanıwı boyınsha, sonday-aq, xalıq bilimlendiriwi sistemasında miynet etip atırǵan hám oqıwshıları joqarı nátiyjelerge erisken tájiriybeli pedagog kadrlardıń miynetin xoshametlew hám de óz ústinde turaqlı isleytuǵın, óziniń oqıtıw usılına hám xalıq arasında húrmet-itiribarǵa iye bolǵan oqıtıwshılardı jáne de qollap-quwatlaw maqsetinde Ministrler Kabinetiniń 2022-jıl 2-avgustda 425-sanlı “Xalıq bilimlendiriw ministri qorı iskerligin shólkemlestiriw is-ilajları haqqında”ǵı qararı qabıllanǵan.

Qararǵa tiykar tańlawdıń 1-basqısh saralaw test sınaqların ótkeriw ushın talabanlardıń sabaq beretuǵın ulıwma bilimlendiriw pánin biliw dárejesin bahalaw boyınsha kóp variantlılıq baqlaw sorawları bankın qáliplestiriw belgilengen. Usıǵan kóre test sınaǵı specifikaciyası islep shıǵılǵan.

Usı specifikaciyanıń maqseti Ózbekstan Respublikası Ministrler Kabinetiniń “Xalıq bilimlendiriw ministri qorı iskerligin shólkemlestiriw is-ilajları haqqında”ǵı 2022-jıl 2-avgustdaǵı 425-san qararına muwapıq pedagog kadrlardıń bilim hám uqıplılıǵın belgilep beretuǵın sınaq proceslerinde qollanılatuǵın test variantları strukturası hám oǵan qoyılatuǵın talaplardı belgilewden ibarat.

1. **Qaraqalpaq tili hám ádebiyat pánin biliwdi hám oqiwshılarǵa úyrete alıw uqıplılıǵın bahalaw hám xoshametlew ushın test sınaǵı túrleri.**

Qaraqalpaq tili hám ádebiyat páni boyınsha qánigelerdiń iye bolıwı kerek bolǵan bilim, kónlikpe hám kompetenciyalardı bahalawǵa mólsherlengen test tapsırmalarınan ibarat.

1. **Qaraqalpaq tili hám ádebiyat páninen bilimlerdi bahalaw test sınaǵında qamtıp alınǵan mazmun tarawları**

Oqıtıwshılardıń qaraqalpaq tili hám ádebiyat páninen bilimlerin bahalaw hám múnásip xoshametlew ushın test sınaǵında tapsırmalar ulıwma orta bilimlendiriw mektepleriniń 5 – 11-klass materialları hám uqıplılıq talapları boyınsha tiyisli ádebiyatlardan ibarat bolıp, tómendegi bólimlerdi qamtıp aladı:

1. Fonetika
2. Imla
3. Leksikologiya
4. Sóz jasalıw
5. Grammatika
6. Punktuaciya
7. Stilistika
8. Xalıq awızeki dóretpeleri
9. Erte dáwirdegi ádebiyat
10. Qaraqalpaq ádebiyatınıń saǵaları
11. Klassikalıq ádebiyat. XIX ásirdiń aqırı XX ásir basındaǵı ádebiyat
12. XX ásirdegi hám ǵárezsizlik dáwirindegi qaraqalpaq ádebiyatı
13. Tuwısqan xalıqlar hám jáhán ádebiyatı
14. Ádebiyat teoriyasınan maǵlıwmat.
15. **Qaraqalpaq tili hám ádebiyat páninen test sınaqları tiykarında pedagoglar bilimin bahalawǵa qoyılatuǵın talaplar:**

Qaraqalpaq tilindegi til seslerin biliw, jazıwda ses hám hárip múnásibetin durıs túsiniw, fonetikalıq qubılıslardıń ózgesheliklerin biliw hám olardı jazıwda durıs qollay alıw;

Qaraqalpaq tiliniń imla qaǵıydaların biliw hám jazıwda durıs qollaw;

Sóz baylıǵı. Sózlerdiń mánilerin biliw, túsiniw, tildegi leksikalıq birliklerdi durıs qollay alıw;

Sóz qurılısın biliw, sózdi túbir hám qosımtalarǵa ajırata alıw, talqılay alıw, túbir hám qosımtalardıń tildegi áhmiyetin durıs ańlaw hám olardı durıs qollaw;

Mánili hám kómekshi sóz shaqaplarınıń grammatikalıq ózgesheliklerin biliw, parıqlaw, olardıń tildegi áhmiyetin túsiniw hám olardı durıs qollaw;

Mánili hám kómekshi sóz shaqaplarına kirmeytuǵın sózlerdiń grammatikalıq ózgesheliklerin biliw, parıqlaw, olardıń tildegi áhmiyetin túsiniw hám olardı durıs qollaw;

Tildegi sózlerdiń óz ara baylanısıwın biliw, túsiniw, qollaw. Gáp aǵzalarınıń grammatikalıq ózgesheliklerin biliw, parıqlaw, olardıń tildegi áhmiyetin túsiniw, gáptegi sózlerdi gáp aǵzalarına ajırata alıw, gáptiń quramın talqılay alıw;

Gáplerdiń mánisi, qurılısı hám olardıń óz ara baylanısın talqılay alıw;

Irkilis belgileriniń ózgesheliklerin biliw hám jazıwda durıs qollaw;

Til birlikleriniń (leksikalıq, grammatikalıq yaki sintaksislik) mánisi, wazıypası yaki maqsetin talqılay alıw. Tekstte qollanılǵan kórkem súwretlew quralların anıqlaw, olardıń kórkem áhmiyetin talqılay alıw;

Xalıq awızeki dóretiwshiligi hám erte dáwirdegi ádebiy shıǵarmalardı kórkem talqılaw. Xalıq awızeki shıǵarmalarınıń mazmunın biliw, túsiniw, analizlew, orbrazlardı jikley alıw;

Erte dáwirdegi ádebiy esteliklerdi biliw, olardıń mazmunın túsiniw, shıǵarmalarda ańlatılǵan bilim-tárbiyalıq áhmiyetin bahalay alıw, obrazlardıń xarakter ózgesheligin anıqlay alıw, kórkem shıǵarma haqqındaǵı maǵlıwmattı biliw;

Qaraqalpaq ádebiyatınıń payda bolıw dáwiri, jıraw-shayırlar hám olardıń ádebiy miyrasları haqqındaǵı maǵlıwmatlardı biliw, túsiniw, analiz ete alıw, olardıń bilim-tárbiyalıq áhmiyetin bahalay alıw, obrazlardıń xarakter ózgesheligin anıqlay alıw, kórkem shıǵarma haqqındaǵı maǵlıwmattı biliw;

Qaraqalpaq klassik ádebiyatı wákilleri hám na xalıq shayırlarınıń shıǵarmaları hám olardıń kórkem analizi Klassik ádebiyatqa tiyisli shıǵarmalarda ańlatılǵan waqıya-qubılıslardı biliw, analiz ete alıw, olardıń bilim-tárbiyalıq áhmiyetin bahalay alıw, obrazlardıń xarakter ózgesheligin anıqlay alıw, kórkem shıǵarma haqqındaǵı maǵlıwmattı biliw. XIX ásirdiń aqırı hám XX ásirdiń baslarındaǵı ádebiyatqa tiyisli shıǵarmalarda ańlatılǵan waqıya-qubılıslardı biliw, analiz ete alıw, olardıń bilim-tárbiyalıq áhmiyetin bahalay alıw, obrazlardıń xarakter ózgesheligin anıqlay alıw, kórkem shıǵarma haqqındaǵı maǵlıwmattı biliw;

XX ásir qaraqalpaq ádebiyatına tiyisli shıǵarmalar hám olardıń kórkem analizi XX ásir hám ǵárezsizlik dáwirine tiyisli ádebiy shıǵarmalar haqqındaǵı maǵlıwmatlardı biliw, túsiniw;

Jáhán hám tuwısqan xalıqlar ádebiyatına tiyisli shıǵarmalar hám olardıń kórkem analizi Jáhán hám tuwısqan xalıqlar ádebiyatına tiyisli shıǵarmalarda ańlatılǵan waqıya-qubılıslardı biliw, analiz ete alıw, olardıń bilim-tárbiyalıq áhmiyetin bahalay alıw, obrazlardıń xarakter ózgesheligin anıqlay alıw;

Tekst mazmunın túsiniw. Janrlıq ózgesheligin, ideya-tematikasın anıqlay alıw, teksttegi ashıq hám jasırın maǵlıwmatlardı túsiniw, ańlaw, tekstte qollanılǵan gáp hám sózlerdiń qollanılıw maqsetin ańlaw, qayta qáliplestire alıw, Tekstte qollanılǵan til birlikleriniń (leksikalıq, grammatikalıq yaki sintaksislik) mánisi, wazıypası yaki maqsetin talqılay alıw. Tekstte qollanılǵan kórkem súwretlew quralların anıqlaw, olardıń kórkem áhmiyetin talqılay alıw, diagramma hám basqa da grafikalıq sızılma arqalı berilgen maǵlıwmatlardı oqıp túsine alıw.

1. **Test sınaqları járdeminde qaraqalpaq tili hám ádebiyat páni boyınsha bilimlerdi anıqlawda tómendegi aqılıy iskerlik túrleri bahalanadı**

Test sınaqları járdeminde til hám ádebiyat páni boyınsha bilimlerdi bahalawda tómendegi aqılıy iskerlik túrleri bahalanadı:

1. Qollawǵa baylanıslı testler – 20
2. Pikir júritiwge baylanıslı testlar – 10
3. Talqılawǵa baylanıslı testler – 10
4. **Ministr qorı ústemesine talaban oqıtıwshılar ushın qaraqalpaq tili hám ádebiyat páninen testler specifikaciyası**

|  |  |  |  |
| --- | --- | --- | --- |
| **Mazmun taraw**  | **Bolim**  | **Tapsırmalar sanı**  | **Bahalanatuǵın aqılıy iskerlik túri**  |
| Fonetika | Til sesleri, jazıwda ses hám hárip qatnası, fonetikalıq qubılıslar | 3 | Qollaw |
| Qollaw |
| Qollaw  |
| Imla | Orfografiya hám orfoepiya  | 2 | Qollaw  |
| Qollaw  |
| Leksikologiya | Sóz baylıǵı, sózlerdiń mánileri, frazeologizmler  | 2 | Qollaw  |
| Pikirlew  |
| Sóz jasalıw | Túbir hám qosımta | 1 | Qollaw  |
| Grammatika | Morfologiya hám sintaksis | 12 | Qollaw  |
| Qollaw  |
| Qollaw  |
| Qollaw  |
| Qollaw  |
| Talqılawshı  |
| Talqılawshı  |
| Talqılawshı |
| Qollaw  |
| Qollaw  |
| Qollaw  |
| Qollaw  |
| Punktuaciya | Tildegi irkilis belgileri hám olardıń qollanılıwı | 2 | Qollaw  |
| Qollaw  |
| Stilistika | Til birlikleriniń (leksikalıq, grammatikalıq yaki sintaksislik) mánisi, kórkem súwretlew quralları  | 2 | Pikirlew  |
| Pikirlew  |
| Xalıq awızeki dóretpeleri | Qaraqalpaq awizeki dóretpeleri | 1 | Pikirlew |
| Erte dáwirdegi ádebiyat | Túrkiy xalıqlarǵa ortaq ádebiy miyraslar | 1 | Talqılawshı  |
| Qaraqalpaq ádebiyatınıń saǵaları | Jırawlar, shayırlar miyrası | 1 | Pikirlew  |
| Klassikalıq ádebiyat.  | XIX ásirdegi shayırlar miyrası, xalıq shayırları miyrası  | 2 | Qollaw  |
| Pikirlew  |
| XX ásirdegi hám ǵárezsizlik dáwirindegi qaraqalpaq ádebiyatı | Prozalıq, poeziyalıq hám basqa da janrdaǵı shıǵarmalar mazmunı, ideya-tematikası, kórkemlik ózgeshelikleri | 2 | Pikirlew  |
| Pikirlew  |
| Tuwısqan xalıqlar hám jáhán ádebiyatı | Tuwısqan xalıqlar hám dúnya ádebiyatı dúrdanaları | 2 | Pikirlew  |
| Pikirlew  |
| Ádebiyat teoriyasınan maǵlıwmat | Janrlıq hám formalıq ózgeshelikler | 1 | Qollaw  |
| Tekstti oqıp túsiniw (publicistikalıq, ilimiy-ǵalabalıq, poeziyalıq, prozalıq, dramalıq tekstler, diagramma hám túrli grafikalıq sızılmalar arqalı berilgen maǵlıwmatlar) | Tekst penen islesiw  | 6 | Talqılawshı |
| Talqılawshı |
| Talqılawshı |
| Talqılawshı |
| Talqılawshı |
|  Talqılawshı |
| **Jámi:** |  | **40** |  |

1. **Qaraqalpaq tili hám ádebiyat páninen bilimlerdi bahalawdıń test sınaǵı bólimleri boyınsha salıstırmalı kórsetkishler**

|  |  |  |  |  |  |  |
| --- | --- | --- | --- | --- | --- | --- |
| **№** | **Test sınaǵı bólimleri**  | **tarawlar** | **Tapsırmalar sanı**  | **Ajıratılǵan waqıt** | **Ajıratılǵan ball** | **Aqılıy iskerlik túri**  |
| **1** | Pedagogtıń ana tili hám ádebiyat páni boyınsha ulıwma tayarlıǵın bahalaw  | I – IV | 40 | Qararǵa tiykar | 100 | Talqılawshı – 10 Qollaw – 20Pikirlew – 10 |

1. **Qaraqalpaq tili hám ádebiyat páni boyınsha test sınaǵında pedagoglardıń bilim dárejesine qoyılatuǵın talaplar (kónlikpeler) kodifikatorı**

Ana tili hám ádebiyat páninen bilimlerdi bahalawda test sınaǵı tapsırmaların dúziw ushın ana tili hám ádebiyat páni tarawları mazmun elementleri kodifikatorı ulıwma bilim beriw mákemeleri pedagoglarına qoyılatuǵın uqıplılıq talapları hám ana tili hám ádebiyat páni oqıw baǵdarlaması mazmunı tiykarında dúzilgen.

Ana tili hám ádebiyat páni boyınsha test sınaǵında oqıtıwshılardıń tayarlıq dárejesine qoyılatuǵın talaplar (kónlikpeler)diń kodifikatorı ulıwma orta bilimlendiriwdiń Mámleketlik bilimlendiriw standartları talapları hám ana tili hám ádebiyat páni boyınsha baspadan shıqqan oqıw ádebiyatlar mazmunı tiykarında dúzilgen.

 Kesteniń birinshi baǵanasında ana tili hám ádebiyat mazmun tarawları kodı, ekinshi baǵanada bahalanatuǵın mazmun elementi kodı hám úshinshi baǵanada test sınaǵında bahalanatuǵın mazmun elementi keltirilgen.

|  |  |  |
| --- | --- | --- |
| **Taraw kodı** | **Bahalanatuǵın mazmun elementiniń kodı** | **Test sınaǵında bahalanatuǵın mazmun elementi** |
| **FONETIKA** |
| 1 | 1.1 | Til sesleri  |
| 1.2 | Fonetikalıq qubılıslar |
| 1.3 | Singarmonizm  |
| **IMLA** |
| 2 | 2.1 | Sózlerdiń jazılıwı hám aytılıwı |
| 2.2 | Qospa sózlerdiń imlası |
| **LEKSIKOLOGIYA** |
| 3 | 3.1 | Sózlerdiń mánileri |
| 3.2 | Frazeologiya  |
| **SÓZ JASALIW** |
| 4 | 4.1 | Sózdiń qurılısı. Túbir hám qosımtalar |
| **GRAMMATIKA** |
| 5 | 5.1 | Mánili sóz shaqapları  |
| 5.2 | Kómekshi sóz shaqapları  |
| 5.3 | Modal sózler, tańlaq hám eliklewish sózler |
| 5.4 | Sintaksislik baylanıs hám sóz dizbegi |
| 5.5 | Gáp aǵzaları |
| 5.6 | Qaratpa aǵza, kiris aǵza hám kiris gáp |
| 5.7 | Bir bas aǵzalı gápler, tolıq hám tolıq emes gápler, sóz gápler, ayırımlanǵan aǵzalı gápler |
| 5.8 | Jay hám qospa gápler |
| **PUNKTUACIYA** |
| 6 | 6.1 | Gáptiń sońına qoyılatuǵın irkilis belgileri |
| 6.2 | Gáp ishinde qollanılatuǵın irkilis belgileri |
| **STILISTIKA** |
| 7 | 7.1 | Sózdiń baylıǵı |
| 7.2 | Leksikalıq stilistika  |
| **ÁDEBIYAT** |
| 8 | 8.1 | Folklor  |
| 8.2 | Erte dáwirdegi ádebiyat |
| 8.3 | Qaraqalpaq ádebiyatınıń saǵaları |
| 8.4 | Klassikalıq ádebiyat. XIX ásirdiń aqırı XX ásir basındaǵı ádebiyat. |
| 8.5 | XX ásirdegi hám ǵárezsizlik dáwirindegi qaraqalpaq ádebiyatı |
| 8.6 | Tuwısqan xalıqlar hám jáhán ádebiyatı |
| 8.7 | Ádebiyat teoriyasınan maǵlıwmatlar |
| 9 | 9.1 | Tekst ústinde islew |

1. **Paydalanıwǵa usınıs etiletuǵın tiykarǵı ádebiyatlar:**

**Ana tili páninen:**

1. Qaraqalpaq tili 5-klass ushın sabaqlıq. E.Berdimuratov hám b. Nókis “Bilim” 2020
2. Ana tili 6-klass ushın sabaqlıq. G.S.Patullaeva, S.R.Kadirimbetova Respublikalıq bilimlendiriw orayı, 2022
3. Ana tili 7-klass ushın sabaqlıq. M.Dáwletov, Z.Ismaylova, Z.Kazımbetova Respublikalıq bilimlendiriw orayı, 2022
4. Qaraqalpaq tili 8-klass ushın sabaqlıq. M.Dáwletov hám b. Nókis “Bilim” 2019
5. Qaraqalpaq tili 9-klass ushın sabaqlıq. M.Dáwletov Nókis “Bilim” 2019
6. Ana tili 10-klass ushın sabaqlıq. Sh.Abdinazimov hám b Tashkent, Respublikalıq bilimlendiriw orayı 2022
7. Ana tili 11-klass ushın sabaqlıq. Sh.Abdinazimov hám b. Nókis “Bilim” 2018
8. Qaraqalpaq tiliniń orfografiyalıq sózligi. Dúziwshiler: M.Dáwletov, Sh.Abdinazimov Nókis “Bilim” 2020

**Ádebiyat páninen:**

1. Ádebiyat 5-klass ushın sabaqlıq. J.Pirniyazov hám b. Nókis “Bilim” 2020
2. Ádebiyat 6-klass ushın sabaqlıq. Q.Orazımbetov hám b. Tashkent: Respublika bilimlendiriw orayı, 2022.
3. Ádebiyat 7-klass ushın sabaqlıq. R.Niyetova, I.Mámbetov, G.Jaqsımova Respublikalıq bilimlendiriw orayı, 2022
4. Ádebiyat 8-klass ushın sabaqlıq. K.Mámbetov hám b. Nókis “Bilim” 2019
5. Ádebiyat 9-klass ushın sabaqlıq. T.Mámbetniyazov hám b. Nókis “Bilim” 2019
6. Qaraqalpaq ádebiyatı 10-klass ushın sabaqlıq. Q.Orazımbetov hám b. Tashkent, Respublikalıq bilimlendiriw orayı 2022
7. Qaraqalpaq ádebiyatı11-klass ushın sabaqlıq. K.Allambergenov hám b. Nókis “Bilim” 2018
8. https://www.oecd.org/pisa/test/pisa-2022-mathematics-test-questions.htm

**Qosımsha oqıw ushın usınıs etiletuǵın ádebiyatlar**

* + - 1. T.Qayıpbergenov “Qaraqalpaq dástanı” trilogiyası (I, II, III kitaplar)
			2. I.Yusupov “Ómir saǵan ashıqpan”
			3. M.Nızanov “Tańlamalı shıǵarmaları” (8-tom)
			4. D.Aytmuratov “Tımsallar”
			5. B.Genjemuratov “Saylandı shıǵarmaları”
			6. K.Raxmanov dramalıq shıǵarmaları